internet of things « Informasietegnologie
Kategorieë Select Category Academic IT (5) Toepassings (33) Kommunikasie (62) Gemeenskapsinteraksie (14) Konnektiwiteit (94) E-pos (160) Algemeen (199) Groen IT (13) Internet (72) Nuus (8) Kennisgewings (12) Ons mense (25) kuberstrikroof (48) Navorsing (30) Sekuriteit (218) Iets snaaks (4) Studente (33) Wenke (20) Opleiding (34) Toestelle (1)
Argiewe Select Month December 2019 (2) November 2019 (5) October 2019 (5) August 2019 (6) July 2019 (6) June 2019 (4) May 2019 (2) April 2019 (5) March 2019 (4) February 2019 (6) January 2019 (3) December 2018 (3) November 2018 (2) October 2018 (11) September 2018 (1) August 2018 (3) July 2018 (4) June 2018 (8) May 2018 (2) April 2018 (5) March 2018 (4) February 2018 (8) January 2018 (4) December 2017 (7) November 2017 (2) October 2017 (7) September 2017 (5) August 2017 (4) July 2017 (9) June 2017 (10) May 2017 (4) April 2017 (10) March 2017 (4) February 2017 (7) January 2017 (1) December 2016 (1) November 2016 (3) October 2016 (5) September 2016 (5) August 2016 (6) July 2016 (5) June 2016 (5) May 2016 (11) April 2016 (7) March 2016 (10) February 2016 (9) January 2016 (3) December 2015 (2) November 2015 (7) October 2015 (4) September 2015 (9) August 2015 (6) July 2015 (5) June 2015 (6) May 2015 (5) April 2015 (6) March 2015 (5) February 2015 (9) January 2015 (1) December 2014 (9) November 2014 (13) October 2014 (10) September 2014 (11) August 2014 (10) July 2014 (5) June 2014 (10) May 2014 (8) April 2014 (5) March 2014 (1) February 2014 (9) January 2014 (5) November 2013 (12) October 2013 (13) September 2013 (7) August 2013 (16) July 2013 (1) June 2013 (4) May 2013 (6) April 2013 (7) March 2013 (6) February 2013 (9) January 2013 (4) December 2012 (5) November 2012 (8) October 2012 (11) September 2012 (6) August 2012 (10) July 2012 (4) June 2012 (5) May 2012 (10) April 2012 (4) March 2012 (9) February 2012 (3) October 2011 (2) August 2011 (2) July 2011 (1) October 2010 (1) July 2010 (1) May 2010 (1)
Die “Internet of Things”
Vrydag, November 20th, 2015
“The internet of things” — `n taamlike flou manier om iets vreeslik omvangryk te beskryf. Wat was Kevin Ashton bedoel daarmee toe hy dit vir die eerste keer in 1995 gebruik het?
Die Internet of Things (IoT) verwys na enige toestelle wat verbind is aan mekaar en met masjien-tot-masjien (M2M) kommunikasie werk, met behulp van van virtuele, mobiele en onmiddellike verbindings.
Hierdie netwerk van fisiese toestelle is toegerus met elektronika, sagteware, sensors en netwerkverbindings wat hulle in staat stel om data uit te ruil en te versamel.
Toestelle kan enigiets insluit wat toegerus is met die regte tegnologie en aan die internet kan verbind. Byvoorbeeld, huishoudelike toestelle, vervoermiddele, toestelle in winkels, vervaardigingsmasjienerie, landbou-masjinerie, sowel as toestelle gebruik in gesondheidsorg. Bestaande M2M toepassings sluit slim meterlesings, monitering van pasiënte, CCTV-toesig, voertuig-opsporing, sekure ATMs en digitale kennisgewingborde in.
Wat is die nut daarvan?
Die grootste voordele van The Internet of Things is verhoogde produktiwiteit, effektiwiteit en organisasie van hulpbronne, masjinerie en mense.
In gesondheidsorg kan siektes kan monitor en analiseer word om nuwe behandelings te ontwikkel en op die lang duur, siektes te kan voorkom.
In vervaardigingsomgewings, soos landbou, word sensors aan gewasse en vee vasgemaak om produksie te verhoog en troppe na te speur.
Tuis kan sekuriteitstelsels en huishoudelike toestelle monitor en beheer word. In die toekoms sal jou yskas jou laat weet as die melk op is en dit moontlik vir jou aanlyn bestel. Jy sal jou koffiemasjien kan aktiveer met jou selfoon sodat daar ŉ koppie vars koffie wag as jy by die voordeur instap.
LG het onlangs LG Homechat, ŉ toepassing wat jou in staat stel om enige van jou LG huishoudelike toestelle te SMS, bekendgestel. En ja, hulle antwoord terug. Ongelukkig is dié nuutjie nog nie in Suid-Afrika beskikbaar nie, maar dit word reeds oorsee gebruik.
Hierdie is net die ysberg se punt. Die impak van IoT strek veel wyer. Om ŉ idee te kry van wat alles moontlik is, kyk gerus na hierdie informatiewe webtoepassing.
Die grootste bekommernis, veral in die vroeë stadium van ontwikkeling, is sekuriteit sekuriteit en privaatheid. Om optimaal te kan funksioneer, het hierdie toestelle jou persoonlike data nodig. Dit moet ook verbind wees aan ander toestelle d.m.v. die cloud of maatskappye se databasisse. Indien streng sekuriteit nie in plek is nie, sal persoonlike inligting toeganklik kan wees vir enigiemand wat dit wil misbruik.
Gesondheidsorg bied die hoogste risiko indien daar met data gepeuter of dit uitgelek word. Sensitiewe inligting wat uitgevee word, byvoorbeeld bloedgroep inligting, kan noodlottige resultate hê. (Meer hieroor in die Guardian)
Deskundiges beweer dat dit relatief veilig is, maar daar is geen waarborg nie.
Meer artikels oor The Internet of Things.
[BRONNE: http://whatis.techtarget.com; https://en.wikipedia.org; http://www.wired.com;
Posted in Algemeen, Internet | Comments Off on Die “Internet of Things”
Van teer-hennep en Indiese rubber tot optiese vesel
Die internet het sy opwagting gemaak in die laat 1980s en vroeë 90s. Die infrastruktuur wat dit ondersteun is egter al sedert 1839 beskikbaar.
Vandag word ons internetverkeer hoofsaaklik gefasiliteer deur ondersese kabelstelsels vanaf Europa en Amerika.
ŉ Ondersese kommunikasiekabel word op die seevloer tussen stasies op land gelê, met die doel om telekommunikasie seine oor gedeeltes van die oseaan stuur. Voor die internet is hierdie kabels gebruik vir ander tipes kommunikasie, byvoorbeeld telefone en telegramme.
Lê van `n ondersee kabel in Kaapstad
(Foto krediet: Telkom)
Na die ontwikkeling van die telegraaf in 1839, het die moontlikheid van ŉ ondersese lyn oor die Atlantiese oseaan na ŉ sterk moontlikheid begin lyk. Samuel Morse het in 1842 dit reggekry om, onderwater in New York se hawe, ŉ telegram te stuur met ŉ draad geïsoleer met teer-hennep en Indiese rubber.
Die eerste ondersese kabel in Suid-Afrika is op 27 Desember 1879 van stapel laat loop en vir die eerste keer is Suid-Afrika direk verbind aan Europa. Die verbinding is moontlik gemaak deur die East Coast cable of the South African Telegraph Company via Durban en Zanzibar na Aden.
Vandag optiese vesel tegnologie gebruik om digitale data te versend en dit sluit telefone, internet en private dataverkeer in.
Moderne kabels is gewoonlik ongeveer 25 millimeter in deursnee en weeg ongeveer 1.4 kilogram per meter vir die gedeeltes diep onder die see, wat die grootste deel in beslag neem en groter en swaarder kabels vir die vlakwater gedeeltes naby die strand.
Die jongste toevoeging tot ons telekommunikasie infrastruktuur is gemaak in Mei 2012 met die aanlê van die West Africa Cable System (WACS). Die 17 200 kilometer vesel optiese kabel begin by Yzerfontein aan die weskus en eindig by die Verenigde Koninkryk. (Meer oor die WACS-stelsel)
[BRONNE: www.mybroadband.co.za & https://en.wikipedia.org]
Tags: internet, internet of things
Posted in Konnektiwiteit, Algemeen, Internet | Comments Off on Van teer-hennep en Indiese rubber tot optiese vesel